alexandrainst/scandi-wiki huggingface dataset:
Jorge Alejandro Castro

Jorge Alejandro Castro Salazar (født 11. september 1990) er en fotballspiller fra Costa Rica som spiller for CS Heredianp.

Castro deltok med  under Copa América 2011, men uten å få spilletid.
Han gikk fra Deportivo Saprissa til  og spill i Eliteserien før -sesongen.

Eksterne lenker 
 

Costaricanske fotballspillere
Fotballspillere for Idrettsklubben Start
Utenlandske fotballspillere i Norge
Fødsler i 1990
Minnesund stasjon

Minnesund stasjon er en tidligere jernbanestasjon på Dovrebanen ved Minnesund i Eidsvoll. Stasjonen ble opprettet som Minne stasjon i 1880 da Hedemarksbanen mellom Eidsvoll og Hamar ble fullført. I 1919 fikk den navnet Minnesund.

I 1965 ble stasjonen fjernstyrt uten bemanning. 1980 ble passasjertrafikken nedlagt og i 1983 ble også godstrafikken nedlagt. Siden har den status som fjernstyrt kryssingsspor.

Referanser

Litteratur

Eksterne lenker 

Jernbanestasjoner på Dovrebanen
Jernbanestasjoner i Norge uten persontrafikk
Jernbanestasjoner i Akershus
Jernbanestasjoner åpnet i 1880
1880 i Norge
Jernbanebyggverk i Eidsvoll
Willum Mechlenburg

Willum Mechlenburg, også Wilhelm Mechlenborg (født 20. mars 1615 i Haderslev i Danmark, død 3. november 1677 i Drammen) var lensherre til Eiker len 1652 - 1663. 

Han var en sønn av Carsten Mechlenburg (født etter 1564 i Flensburg-1618 Haderslev) og (~ 1601 i Haderslev) Margaretha Schnell (1574-1647 Cha.), dtr. av Johann Schnell og Anna Reimers og altså en søster av Magdalene Schnell, som før 1639 ble gift med Henning Stockfleth. Margarethe Schnell hadde 1. gang vært gift fra 1591 med tolleren Niels NN (1566-1596), hvis stilling ble brukt som et slektsnavn visstnok allerede av ham og i hvert fall av sønnen Niels Nielsen Toller (etter 1591 Haderslev-1642 Christiania), borgermester i Christiania, som byen het fra 1624, og som i 1591 ble gift med Karen Davidsdatter Lucht (1596-1649), tollerdatter av Helsingør. Disses sønn Niels Toller den yngre (1624-76) (se Toller (slekt)), assessor i overhoffretten og viselagmann i Tønsberg, ble gift med Kirsten Andersdatter Tonsberg (+ 1701), hvis bror Mathias de Tonsberg ble gift med Anne Cathrine Mechlenburg, datter av nettopp Wilhelm eller Willum M. (1649-1745), som i 1644 hadde blitt gift i Dunkerque med Isabella de Brier (1619 Antwerpen-1677). 

Han hadde flere offentlige stillinger, bl.a. landkommissær, og assistensråd i overhoffretten.

Han ble begravet i Strømsø kirke i Drammen.

Døtrene Anna Cathrine og Isabella var gift med henholdsvis Mathias de Tonsberg (som nevnt) og Christian Stockfleth.

Referanser

Litteratur 
 

Norske embets- og tjenestemenn
Norske politikere før 1884
Norske borgermestere og ordførere
Personer fra Haderslev

de:Mecklenburg (dänisch-norwegische Familie)
en:Mecklenburg (Dano-Norwegian family)
Ellen Øseth

Ellen Øseth (født 29. april 1979) er en norsk politiker for Sosialistisk Venstreparti. Hun var statssekretær for miljøvernminister Bård Vegar Solhjell til regjeringsskiftet etter stortingsvalget i 2013.
Øseth studerte fra 2001 til 2008 fiskerikandidatstudiet  ved Norges fiskerihøgskole i Tromsø. Fra 2003 til 2011 jobbet hun som fylkespolitiker for SV og fra 2008  klimarådgiver i Norsk Polarinstitutt.

Referanser

Eksterne lenker 
 

Statssekretærer fra SV
Statssekretærer i Regjeringen Stoltenberg II
SV-politikere i Troms
Bjørnheim borettslag

Bjørnheim borettslag ligger i bydel Stovner i Oslo.Borettslaget ligger ved Høybråten kirke på sørsiden av Høybråtenveien og har adresser i Høybråtenveien 17-25 og 29-35. 
Borettslaget består av 382 andelsleiligheter, fordelt på 15 bygninger - 5 rekkehus og 7 blokker

Borettslaget ble bygget på 1970-tallet på grunn ekspropriert i 1960 fra Søndre Høybråten gård.  
Søndre Høybråten gård var fradelt Øvre Høybråten gård (Gnr 107) i 1749.

Første innflytting i borettslaget var i 1976.

Referanser

Eksterne lenker 
Offisiell hjemmeside
1978 bilde

Borettslag i Oslo
Bydel Stovner
Pernille Holmen

Pernille Holmen (født 2. oktober 1889, død 19. september 1961) var en norsk forretningskvinne. 

Holmen var født utenfor ekteskap i Hedmark. Hun tok seg til Oslo, hvor hun møtte forretningskvinnen Synnøve Finden. De ble samboere på Kjelsås. I 1928 etablerte de Synnøve Finden Ostefabrikk. Holmen og hennes datter Evy Alice Holmen (1915–2002) stod for det administrative, mens Finden styrte produksjonen.

Holmen og Finden var medlemmer hos De Frie Evangeliske Forsamlinger.

Forfatteren Tor Edvin Dahl er Holmens barnebarn (dattersønn). Han har i tre bøker fortalt historier om ostefabrikken, og egen familie.

Kilder 
 Nettavisen: Synnøve Finden og Pernille Holmen bygde opp ostefabrikken som i dag er Tine Meieriers største konkurrent.

Norske forretningsfolk
Norske industrigründere
Personer fra Innlandet
Ski-VM 2009 – Sprint menn

Mennenes sprint under Ski-VM 2009 ble avholdt i fristil den 24. februar 2009 i Liberec.

Resultater

Eksterne lenker 
  Offisiell startliste (pdf) og Offisielle resultater (korrigert) (pdf) og Offisielle resultater (korrigert) på www.fis-ski.com
  Utvidet offisiell startliste prolog , http://www.liberec2009.com/_data/startlist/final_2248.pdf  Offisielle resulater prolog] og Resultatliste  på www.liberec2009.com

Langrenn under Ski-VM 2009
Har jeg sagt

Har jeg sagt er en musikk-EP med Ingemars, utgitt i 1995.

Sporliste

 «Har jeg sagt» (Scott Wiseman/Lind-Arnold Solstad)
 «Tenker du på meg iblandt» (Göran Lindberg/Monica Forsberg/Steve Andersson)
 «I mine minner» (Kim Carlsson/Steve Andersson)
 «Ei bygd i Hedmark» (Thor Wang)

Medvirkende

Ingemars
 Terje Ingemar Larsson - sang, gitar
 Steve Andersson - sang, bass
 Odd Einar Løvtjernet - gitar, trekkspill, kor
 Tor Helge Hammer - keyboard
 Bjørn Solli - trommer

Eksterne lenker
 Har jeg sagt

EP-plater fra 1995
Ingemars-album
Bryan Fletcher (skiløper)

Bryan Fletcher (født 27. juni 1986 i Steamboat Springs i Colorado) er en amerikansk kombinertløper som har konkurrert siden 2002 og i World Cup siden 2009.

Under Ski-VM 2011 i Oslo kom Fletcher på 22.plass i 10 km kombinert normalbakke og 40. i storbakke.

Fletcher har en seier i verdenscupen, denne kom i Holmenkollen i mars 2012.

Fletcher var med på USAs lag i Kombinert normalbakke/4x5 km stafett under 2013 hvor han var med på å ta USAs bronsemedalje.

Han er bror til Taylor Fletcher som også er kombinertløper.

Verdenscupseire

Sammenlagtplasseringer i verdenscupen

Referanser

Eksterne lenker 
 

 Fletchers personlige nettsted

Kombinertløpere fra USA
Deltakere under Ski-VM 2007
Deltakere under Ski-VM 2011
Deltakere under Ski-VM 2013
Deltakere for USA under Vinter-OL 2014
Kombinertløpere under Vinter-OL 2014
Deltakere for USA under Vinter-OL 2018
Kombinertløpere under Vinter-OL 2018
Deltakere under Ski-VM 2015
Kongepokalvinnere i skiidrett
Personer fra Routt County i Colorado
Fødsler i 1986
Deltakere under Ski-VM 2017
Sigurd Halling

Sigurd Halling (født 20. juli 1866 i Lom, død 25. juli 1938 i Oslo) var en norsk skolemann, grunnlegger av Hallings skole på Frogner i Oslo, en skoler hvor blant andre Olav V gikk.

Sigurd Halling var sønn av daværende sogneprest i Lom Honoratus Halling (1819–86) og Marie Henrikke Bomhoff (1837–1907). Fra 1847 var faren kapellan ved Gamle Aker kirke, hvor han ble kjent med arbeiderklassens vanskelige kår i fabrikkstrøkene langs Akerselva. Han forfektet en arbeidersak på kristen-konservativt grunnlag og grunnla i 1850 Samfundet paa Enerhougen som et mottrekk mot Marcus Thranes sosialistiske arbeiderforeninger. Marie Halling var søster til sentralbanksjef Karl Gether Bomhoff (1842–1925), hvis datter Haldis Bomhoff (1885–1963), se Eckhoff) var Kong Olav Vs første lærerinne og også tilsatt på Halling skole. I 1896 giftet Sigurd Halling seg med  Lagertha Grøntvedt (1865–1937), datter av Lars Grøntvedt (1827–81) og Anna Marie Ottilie Mellbye (1839–1923). Sigurd var bror til Marie Halling (1877–1965), som var mor til veversken Else Halling (1899–1987).

Etter examen artium fra Otto Anderssens privatskole i 1886 studerte Sigurd Halling teologi ved Det Kongelige Frederiks Universitet, hvor han ble cand.theol. i 1892. Allerede i studietiden var han lærer ved Nordstrand skole frem til 1898, deretter lærer ved Otto Anderssens skole, fra 1903 medeier. Imens fortsatte han studiene og tok i 1903 språklig-historisk embetseksamen, og han gjennomførte fire studieopphold i Tyskland for videreutdannelse i pedagogikk. Anderssens skole i Uranienborgveien 7 brant i 1909, og Otto Anderssen ble da professor ved Pedagogisk seminar. Sigurd Halling ble eneeier og slo skolen sammen med Conradi pikeskole, som han i 1907 hadde overtatt under navnet  Hallings pikeskole. Fra 1909 kunne han drive Hallings skole for den høiere utdannelse av både piger og gutter. Blant andre var Per Aabel elev her.

Det var her den fremtidige kong Olav V begynte i 1913 med Sigurd Halling som privatlærer. Da han tok examen artium  i 1921, ble Halling utnevnt til ridder av St. Olavs Orden av 1. klasse. Han redigerte i 1929 en bok om kronprinsen som skulle gifte seg, og han bidro selv med flere dikt om kongefamilien. 
Halling skole opphørte som gymnasium i 1928, men fortsatte som forskole og middelskole til 1936. Da gikk Halling av som bestyrer, og skolen ble overtatt av Oslo kommune og drevet videre som kommunal høyere skole til 1941. 

Halling drev flere utdanninger for kvinner, Akademi for kvinner (1895–1925), Sproglig-historisk lærerinneseminar (1903–13), Sprogskole for damer (1929) og Sekretær- og journalistskole for damer (1933).

Utgivelser

Referanser 

Norske skoleledere
Personer fra Lom kommune
Riddere av 1. klasse av St. Olavs Orden
Medfødt hjertefeil

Medfødt hjertefeil er en samlebetegnelse på ulike tilfeller hvor oppbygningen og utviklingen av hjertet og de store blodåreneene til et barn avviker fra det som er normalt. Takket være forskningens framskritt oppdages stadig flere medfødte hjertefeil i barndommen og mange opereres allerede mens de er nyfødte. Det er en av de vanligste defekten eller misdannelsen sammenlignet med andre medfødte sykdommer. Den engelske betegnelsen er congenital heart defect (forkortet til CHD).

Det eksisterer ulike typer for hjertefeil, de fleste har som effekt at blod av ulike årsaker forhindres å strømme fritt i hjertet eller i de omgiende blodårene, eller at blodet flyter på et unormalt vis. Andre defekter som Lang QT-tid syndrom (LQTS) påvirker hjertets rytme. Mange av disse vil være så små at de aldri vil gi noen plager og mange mindre defekter trenger således ikke behandling, men en del komplekse tilfeller vil kreve medisinering eller operasjon.

Hyppighet 
I dag overlever omtrent 90 prosent sammenlignet med kun 60 prosent på 1960-tallet. Omtrentlig 9 mennesker av 1000 er født med medfødt hjertefeil. En norsk undersøkelse henviste til at medfødte hjertefeil ble funnet hos 360 av 35 218 barn, 1 % av levende fødte i populasjonen 1982 – 1996. Hjertefeil er en av de vanligste medfødte misdannelser, og angis å forekomme hos 0,8 % av levende fødte.

Habilitering 
Forskning og utviklingen innenfor barnekirurgi har ført til stor økning av overlevelse innenfor denne pasientgruppen. Flere barn med mer komplekse hjertefeil har blitt reddet til overlevelse, noe som innebærer at flere hjertebarn med symptom som ikke kunne korrigeres fullstendig har behov for rehabilitering.

Referanser

Eksterne lenker 
 «Medfødt hjertefeil», Norske helseinformatikk
 «Hjertefeil», Helsenorge.no
 «Medfødt hjertefeil», Nasjonalforeningen for folkehelsen

Sykdommer i sirkulasjonssystemet
Thor S. Larsen

Thor S. Larsen  (født 26. februar 1939 i Trondheim) er en norsk biolog, som har arbeidet internasjonalt med forvaltning av miljø og naturressurser. Han er særlig kjent for sitt arbeid med isbjørn og var en pådriver for inngåelsen av Isbjørnavtalen i 1973.

Larsen studerte ved Universitetet i Oslo, der han i 1966 ble cand.real. Etter dette fortsatte han studiene ved University of Minnesota i USA. Larsen ble i 1985 dr.philos. ved Universitetet i Oslo. I 1972 begynte Larsen ved Norsk Polarinstitutt, der han var leder for biologisk avdeling fram til 1985. Etter å ha arbeidet i Norconsult, var han fra 1985 til 1988 førsteamanuensis ved Institutt for internasjonale miljø- og utviklingsstudier - Noragric. Larsen ble senere professor II ved Noragric. Han arbeidet så for Norad i Zambia til 1990, da han vendte tilbake til Norsk Polarinstitutt som forskningsdirektør. I 1991 ble han spesialrådgiver i Norad, før han i 1995 ble leder for senter for internasjonale miljø- og utviklingsstudier ved Norges landbrukshøgskole. Fra 2001 var han forsker ved UMB og rådgiver for UNEP/GRID-Arendal.

Larsen har forsket på dyrebestander i polarområdene så vel som i tropiske strøk. Han begynte studier av isbjørn på Svalbard på midten av 1960-tallet. Larsen har i sitt internasjonale virke vært særlig opptatt av forvaltning av miljø og naturressurser.

Larsen er tildelt den nederlandske utmerkelsen Den gylne arks orden.

Referanser 

Norske biologer
Personer tilknyttet UMB
Personer fra Trondheim kommune
Fødsler i 1939
Dombås Idrettslag

Dombås Idrettslag (stiftet 1926) er et fleridrettslag fra Dombås i Dovre kommune i Innlandet, som driver med allidrett, fotball, friidrett, skiidrett og volleyball.

19.–24. mars 2013 arrangerte idrettslaget Norgesmesterskapet i skiskyting 2013.

Fotball
Klubbens A-lag i fotball for menn spiller i 2022 i 6. divisjon.

Tabellen

Kjente utøvere
Johanne Killi, freestylekjører
Lars Berger, skiskytter
Tora Berger, skiskytter

Referanser

Eksterne lenker
 

Idrettslag i Oppland
Idrettslag etablert i 1926
Fotballag i Oppland
Fotballag etablert i 1926
Friidrettslag i Norge
Skiklubber i Norge
Alpin skiidrett i Norge
Dombås
Johanne Reutz Gjermoe

Johanne Lucie Reutz Gjermoe (født 4. januar 1896 i Bergen, død 4. februar 1989 i Asker) var en norsk kvinnepolitiker for Arbeiderpartiet og fredsarbeider. 

Hun tok examen artium i 1915 fra Hambros privatskole. Året etter gikk hun på lærerskole. I 1920 dro hun til kvekercolleget Woodbrooke i Storbritannia. Hun tok statsøkonomisk eksamen ved universitetet i Oslo i 1928. Fra 1925 til 1942 ledet hun LOs statistiske kontor. Hun stod for sentrale bidrag til Arbeiderpartiets kriseplaner på 1930-tallet, og skrev kapittelet om arbeidsløshet. I 1935 satt Gjermoe i sosiallovkomiteen og utformet loven om arbeidsledighetstrygd. Hun var i denne perioden også delegat til Folkeforbundet. I perioden 1939 til 1945 ledet hun Arbeiderpartiets kvinnesekretariat. 

I 1939 rettet Den norske Nobelkomité en anmodning til Stortinget om å oppnevne to reservevaramenn til komiteen. Stortinget behandlet henvendelsen, og oppnevnte Johanne Reutz og Valentine Dannevig. Valgkomiteen hadde satt som forutsetning at reservevaramennene og varamennene i likhet med komiteens ordinære medlemmer skulle ansees som oppnevnt av Stortinget med virkning fra 1. juli 1939.

Etter krigen medførte Gjermoes antimilitære holdninger at hun ble utstøtt fra partiet. Hun engasjerte seg etter dette mer i fredsarbeid, og ble aktiv i organisasjonen Internasjonal kvinneliga for fred og frihet. Hun ble tildelt Kongens fortjenstmedalje i gull for sitt arbeid for fred.

Referanser

Eksterne lenker 

 Norsk biografisk leksikon

Ap-politikere
Norske økonomer
Kongens fortjenstmedalje i gull
Personer fra Bergen kommune
Archophileurus

Archophileurus er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore til store (gjerne 20-40 millimeter), rødbrune til svarte biller. Hannen har et kort horn i pannen, pronotum har en lengdefure og er vanligvis uthulet foran der det sitter en liten knøl, og spredt og kraftig punktert. Dekkvingene er hvelvede med grovee punktstriper. Artene i slekten er kortere og bredere enn de fleste andre Phileurini, og underisden har nokså lange, kraftige hår.

Levevis 
Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.

Utbredelse 
Slekten er mest utbredt i Sør- og Mellom-Amerika, men Archophileurus cribrosus lever i Nord-Amerika.

Systematisk inndeling 
Denne slekten blir noen ganger plassert i Cyclocephalini.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Archophileurus Kolbe, 1910
 Archophileurus alternans Endrödi, 1977
 Archophileurus aper Endrödi, 1977
 Archophileurus bifoveatus Endrödi, 1977
 Archophileurus burmeisteri (Arrow, 1908)
 Archophileurus chaconus (Kolbe, 1916)
 Archophileurus clarionicus Morón, 1990
 Archophileurus cribrosus (LeConte, 1854)
 Archophileurus elatus (Prell, 1914)
 Archophileurus fimbriatus (Burmeister, 1847)
 Archophileurus fodiens (Kolbe, 1910)
 Archophileurus foveicollis (Burmeister, 1847)
 Archophileurus guyanus Dechambre, 2006
 Archophileurus kolbeanus (Ohaus, 1910)
 Archophileurus latipennis (Burmeister, 1847)
 Archophileurus oedipus (Prell, 1912)
 Archophileurus opacostriatus (Ohaus, 1911)
 Archophileurus ovis (Burmeister, 1847)
 Archophileurus passaloides (Prell, 1914)
 Archophileurus peruanus Endrödi, 1977
 Archophileurus petropolitanus (Ohaus, 1910)
 Archophileurus quadrivii Dechambre, 2006
 Archophileurus simplex (Bates, 1888)
 Archophileurus spinosus Dechambre, 2006
 Archophileurus sus Dechambre, 2006
 Archophileurus temnorrhynchus Lamant-Voirin, 1995
 Archophileurus tmetoplus (Prell, 1912)
 Archophileurus trituberculatus Endrödi, 1977
 Archophileurus vervex (Burmeister, 1847)
 Archophileurus wagneri (Ohaus, 1911)
 Archophileurus zirschkai Endrödi, 1981

Kilder 
 Dynastidae du monde- sjekkliste over artene

Eksterne lenker 
 
 BugGuide.net, med bilder av Archophileurus cribrosus 

Hornbiller
Biller formelt beskrevet i 1910
Ski-VM 2013 – Kombinert stor bakke lag

Kombinert Stor bakke/10 X 1,5km Team sprint
For første gang i VM-historien ble det arrangert en kombinert Team sprint.

Resultater

Kombinert under Ski-VM 2013
Nadezjda

Nadezjda (kyrillisk: Надежда) er et russisk og bulgarsk kvinnenavn som betyr «håp». Navnet transkriberes også som Nadezhda eller Nadejda. Naděžda og Nadežda er henholdsvis tsjekkisk og slovakisk form av navnet. Nadia er en kjæleform av navnet.

Utbredelse

|}

Kjente personer med navnet
Personene i listen er ordnet kronologisk etter fødselsår.
 Nadezjda Durova (1783–1866), russisk offiser som tjenestegjorde utkledd som mann
 Nadezjda Krupskaja (1869–1939), russisk marxistisk politiker
 Nadezjda Mandelsjtam (1899–1980), russisk forfatter
 Nadezjda Rumyantseva (1930–2008), russisk skuespiller
 Nadezjda Markina (f. 1959), russisk skuespiller
 Nadzeja Astaptsjuk (f. 1980), hviterussisk kulestøter
 Nadezjda Kosintseva (f. 1985), russisk sjakkspiller
 Nadezjda Mikhalkova (f. 1986), russisk skuespiller
 Nadezjda Tolokonnikova (f. 1989), russisk aktivist i Pussy Riot

Annen bruk av navnet
 Nadezjda Orenburg, russisk basketballklubb

Referanser

Eksterne lenker

Kvinnenavn
Friedrich Martens

Friedrich Fromhold Martens (født 27. august (JD 15. august) 1845, død 20. juni (JD 7. juni) 1909) eller kjent som Friedrich Fromhold von Martens, foruten også som Fyodor Fyodorovich Martens (Фёдор Фёдорович Мартенс) på russisk og på fransk som Frédéric Frommhold (de) Martens. Han var diplomat og jurist i tjeneste av det russiske keiserdømmet og ga betydningsfulle vitenskapelige bidrag til internasjonal lov. Han representerte Russland ved Haag-konvensjonene (i løpet av den tiden hvor han skrev utkastet til Martens-klausulen, navngitt etter ham selv), og bidro til å løse de første tilfellene av internasjonal voldgift, særlig tvisten mellom Frankrike og Storbritannia over Newfoundland. Som en forsker er han trolig best husket i dag for å ha redigert 15 bind av russiske internasjonale avtaler (1874–1909).

Adelskap 
Datoen og omstendighetene til hans adling er ikke klart. Det er uomstridt hva han kalte seg selv og ble referert til som von eller de Martens i publikasjoner siden tidlig på 1870-tallet, kan denne tittelen ha bli gitt ham av en eller flere russiske utmerkelser, eller med tittelen av kongelig rådsmedlem (i henhold til den sivile rangtabellen i Russland av 1917), eller ganske enkelt ved hans tilsetting i fullt professorat. Han ble aldri registrert i registrene for ordenstilhørighet i Livland (Livländische Ritterschaft) eller ved et av de tre baltiske ordenstilhørigheter (Estland, Kurland, og Øsel/Saaremaa). Hans etternavn Martens er inkludert i den russiske heraldiske bok nummer 14, skjønt det er uklart om dette oppslaget knytter ham eller annen adelsmann ved samme navn. Hans sosiale framgang var det mest bemerkelsesverdige ved at den var basert utelukkende på hans profesjonelle fortjenester.

Referanser

Litteratur 
Biografier
 Pustogarov, Vladimir (1993): С пальмовой ветвью мира, oversatt til engelsk som Our Martens: F.F. Martens, International Lawyer and Architect of Peace.

Artikler
 Fleck, Dieter (2003): «Friedrich von Martens: A Great International Lawyer from Pärnu» (PDF), 'Baltic Defence Review No. 10, Vol. 2/2003, s. 19–26
 Pustogarov, Vladimir V (30. juni 1996): «Fyodor Fyodorovich Martens (1845–1909) — A Humanist of Modern Times» i: International Review of the Red Cross (132): 300–314.
 «Frederic de Martens» i: American Journal of International Law'' (American Society of International Law) 3 (4): 983–85. Oktober 1909. doi:10.2307/2186432.

Eksterne lenker 
 The Martens Society
 Oppslag «Мартенс (Федор Федорович)» i den før-revolusjonære russiske encyklopedi Brockhaus-Efron (russisk)

Russiske jurister
Russiske diplomater
Personer med tilknytning til Svalbard
Fødsler i 1845
Dødsfall i 1909
30 år i takt med Go’foten

30 år i takt med Go'foten er et musikkalbum med Aage Sogns Orkester, utgitt i 2006.

Sporliste

 «30 år i takt»
 «Gammeldansens far»
 «Randsfjordsvingom»
 «På ball i huskestugun»
 «Trollkatten»
 «Frå far tel sønn»
 «Til de danseglade»
 «Rallar'n»
 «Reinlender fra Røros»
 «Mor og far-valsen»
 «Leirdøl'n»
 «Helsing tel mor og far»
 «Dans med oss»
 «Automobilgaloppen»
 «Oppvarming til dans»
 «Tatermasurka»
 «Reinlender'n hass Geir Aage»
 «Aages milepælvals»
 «Skytterkonge med puls i polkatakt»
 «Sognsmasurka»
 «Reinlender fra Härjedalen»
 «Gudveigs vals»
 «Nordre Land-prisen»

Kilder 
Om albumet hos rockipedia.no

Musikkalbum fra 2006
Aage Sogns Orkester-album
Chesapeake Energy Arena

Cheseapeake Energy Arena (tidligere Ford Center og  Oklahoma City Arena) er en flerbrukshall lokalisert i Oklahoma City i Oklahoma i USA.

Byggingen av arenaen startet i 1999, og sto ferdig i juni 2002. I dag er Chesapeake Energy Arena mest kjent som hjemmebanen til basketballaget Oklahoma City Thunder. Tidligere var den midlertidig hjemmebane for Oklahoma City Hornets, som måtte flyttes fra New Orleans på grunn av skadene Orkanen Katrina førte med seg i 2005.

Eksterne lenker 
 

Idrettsanlegg i USA
Oklahoma City
Sport i Oklahoma
Nikolaus Kopernikus-universitetets polarstasjon

Nikolaus Kopernikus-universitetets polarstasjon (polsk: Stacja Polarna Uniwersytetu Mikołaja Kopernika na Spitsbergenie) er en polsk forskningsstasjon på nordvest-Spitsbergen på Svalbard. Den ligger lengst nord på Kaffiøyra, like ved Aavatsmarkbreen, og har vært i drift siden 1975. Den ble opprettet av Nikolaus Kopernikus-universitetet i Toruń, som er oppkalt etter astronomen Nikolaus Kopernikus.

Stasjonen har blitt brukt av 13 ekspedisjoner og 70 personer. I løpet av dens 30-årige eksistens har stasjonen blitt besøkt av rundt 300 mennesker. Polarstasjonen er den nordligste polske vitenskapelige institusjon.

Eksterne lenker 
 Nettstedet til stasjonen

Svalbard
Polarforskning
Polen
Etableringer i 1975
Byggverk på Svalbard
Forskningsstasjoner